
DR.30.09.2021 1 

 
MALAYSIA 

DEWAN RAKYAT 

PARLIMEN KEEMPAT BELAS 

PENGGAL KEEMPAT 

MESYUARAT PERTAMA 

Khamis, 30 September 2021 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato' Mohd Rashid Hasnon) 
mempengerusikan Mesyuarat] 

 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1. Dato' Haji Ahmad Nazlan bin Idris [Jerantut] minta Menteri Kanan Kerja Raya 
menyatakan sektor pembinaan antara yang terkesan akibat penularan wabak pandemik 
COVID-19. Apakah cabaran yang dihadapi dan bagaimanakah Kementerian Kerja Raya 
membantu sektor pembinaan dalam mendepani cabaran ini. 
 

Timbalan Yang di-Pertua [Dato' Mohd Rashid Hasnon]: Sila Yang Berhormat 
Menteri Kanan Kerja Raya, jawab dalam tempoh masa tiga minit. 

Menteri Kanan Kerja Raya [Dato' Sri Haji Fadillah bin Yusof]: Bismillahi 
Rahmani Rahim. Assalamualaikum warahmatullahi wabarakatuh. Terima kasih Yang 
Berhormat Jerantut.  

Tuan Yang di-Pertua, untuk makluman Ahli Yang Berhormat, kesan daripada 
pandemik COVID-19 dan pelaksanaan PKP, sektor pembinaan mencatatkan penurunan 
kadar pertumbuhan sebanyak 19.4 peratus pada tahun 2020. Sementara pada suku 
pertama 2021, sektor pembinaan terus menurun pada kadar 10.4 peratus. Walau 
bagaimanapun, ia telah meningkat pada kadar 40.3 peratus pada suku kedua 2021.  

Sepanjang tempoh pelaksanaan PKP bermula daripada 18 Mac 2020 sehingga 
kini, industri pembinaan dianggarkan mengalami kerugian sebanyak RM42 bilion. 
Daripada jumlah ini, RM18 bilion adalah anggaran kerugian dalam tempoh PKP 3.0 yang 
bermula pada 1 Jun 2021 sehingga September 2021. Sementara bakinya RM24 bilion 
merupakan kerugian daripada pelaksanaan PKP 1.0 pada 2020, yang menjejaskan 
pelaksanaan kerja pembinaan daripada Mac hingga Julai 2020. 

Sememangnya sektor pembinaan adalah di antara industri yang terkesan akibat 
penularan pandemik COVID-19. KKR bersama-sama dengan agensi di bawahnya 
termasuk Jabatan Kerja Raya dan Lembaga Pembangunan Industri Pembinaan (CIDB) 
serta agensi pelaksanaan berkaitan telah mengadakan beberapa sesi libat urus bersama 
pemain-pemain industri bagi mendepani cabaran-cabaran yang timbul serta mencari 
penyelesaian terhadap cabaran tersebut. Antara cabaran yang dihadapi oleh sektor 
pembinaan adalah seperti berikut: 

(i) kenaikan kos bahan binaan; 

(ii) kenaikan kos upah pekerja terutamanya pekerja am akibat 
kekurangan tenaga kerja disebabkan oleh: 

(a) keperluan untuk pekerja binaan dapat vaksinasi 
lengkap; dan 

(b) pekerja binaan yang kebanyakan terdiri daripada 
pekerja asing yang pulang ke negara asal dan 
tidak dapat kembali ke sini; 



MALAYSIA DEWAN RAKYAT PARLIMEN KEEMPAT BELAS PENGGAL KEEMPAT MESYUARAT PERTAMA Khamis, 30 September 2021 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Dato' Haji Ahmad Nazlan bin Idris [Jerantut] minta Menteri Kanan Kerja Raya menyatakan sektor pembinaan antara yang terkesan akibat penularan wabak pandemik COVID-19. Apakah cabaran yang dihadapi dan bagaimanakah Kementerian Kerja Raya membantu sektor pembinaan dalam mendepani cabaran ini. Timbalan Yang di-Pertua [Dato' Mohd Rashid Hasnon]: Sila Yang Berhormat Menteri Kanan Kerja Raya, jawab dalam tempoh masa tiga minit. Menteri Kanan Kerja Raya [Dato' Sri Haji Fadillah bin Yusof]: Bismillahi Rahmani Rahim. Assalamualaikum warahmatullahi wabarakatuh. Terima kasih Yang Berhormat Jerantut. Tuan Yang di-Pertua, untuk makluman Ahli Yang Berhormat, kesan daripada pandemik COVID-19 dan pelaksanaan PKP, sektor pembinaan mencatatkan penurunan kadar pertumbuhan sebanyak 19.4 peratus pada tahun 2020. Sementara pada suku pertama 2021, sektor pembinaan terus menurun pada kadar 10.4 peratus. Walau bagaimanapun, ia telah meningkat pada kadar 40.3 peratus pada suku kedua 2021. Sepanjang tempoh pelaksanaan PKP bermula daripada 18 Mac 2020 sehingga kini, industri pembinaan dianggarkan mengalami kerugian sebanyak RM42 bilion. Daripada jumlah ini, RM18 bilion adalah anggaran kerugian dalam tempoh PKP 3.0 yang bermula pada 1 Jun 2021 sehingga September 2021. Sementara bakinya RM24 bilion merupakan kerugian daripada pelaksanaan PKP 1.0 pada 2020, yang menjejaskan pelaksanaan kerja pembinaan daripada Mac hingga Julai 2020. Sememangnya sektor pembinaan adalah di antara industri yang terkesan akibat penularan pandemik COVID-19. KKR bersama-sama dengan agensi di bawahnya termasuk Jabatan Kerja Raya dan Lembaga Pembangunan Industri Pembinaan (CIDB) serta agensi pelaksanaan berkaitan telah mengadakan beberapa sesi libat urus bersama pemain-pemain industri bagi mendepani cabaran-cabaran yang timbul serta mencari penyelesaian terhadap cabaran tersebut. Antara cabaran yang dihadapi oleh sektor pembinaan adalah seperti berikut: (i) kenaikan kos bahan binaan; (ii) kenaikan kos upah pekerja terutamanya pekerja am akibat kekurangan tenaga kerja disebabkan oleh: (a) keperluan untuk pekerja binaan dapat vaksinasi lengkap; dan (b) pekerja binaan yang kebanyakan terdiri daripada pekerja asing yang pulang ke negara asal dan tidak dapat kembali ke sini;